লিনাক্স হলো অপারেটিং সিস্টেম কার্নেল। ওপেন সোর্স ও বিনামূল্য সফটওয়্যারের ধারায় একটি উৎকৃষ্ট উদাহরন হলো লিনাক্স। ১৯৯১ সালে ফিনল্যান্ডের হেলসিংকিং বিশ্ববিদ্যালয়ের ছাত্র লিনাস টরভেল্ট অনেকটা শখের বশেই কাজ করতে করতেই তৈরি করেন অপারেটিং সিস্টেম লিনাক্সের আদি ভার্সন ‘মিনিক্স’। ঠিক একই সময়ে রিচার্ড স্টলম্যানের গনু প্রকল্পের মাধ্যমে একটি পূর্নাঙ্গ অপারেটিং সিস্টেম ‘গনু হার্ড’ উন্মুক্ত হবার অপেক্ষায়। তবে সে কাজের একটি বড় অংশ তখনও বাকী আর সেটা হলো অপারেটিং সিস্টেম কার্নেল। আর সেই কঠিন কাজটিই সহজ করে দেয় লিনাস টরভেল্টের ‘মিনিক্স’। আর এভাবেই বিশ্ববাসীর কাছে উন্মুক্ত হয় এক নতুন দুয়ার-‘লিনাক্স’। লিনাক্স অপারেটিং সিস্টেমের বেশির ভাগ অংশ তৈরি না করেও লিনাক্সের সাথে সাথে লিনাক্সের জনক হিসেবে সারা বিশ্বে জনপ্রিয় হয়ে উঠেন লিনাস টরভেল্ট। শুধু তাই নয় বিভিন্ন আন্তর্জাতিক সম্মাননার পাশাপাশি টাইম ম্যাগাজিনের দৃষ্টিতে গত শতাব্দীর সেরা একশ ব্যাক্তির মধ্যে ষোলতম স্থানটিও দখল করে নেন লিনাস।